Vrouwen Leuke Cartoon Konijn Oor Keten Telefoon Tas Vierkante Tas Emmer Schoudertas - US$22.45|Shoppen Nederlands
Vrouwen Cute Cartoon konijn oor keten telefoon tas Square Bag COD
ID kaart: 1419421
Riem lengte afneembaar
Sluiting Cover, Hasp google maps | Web 2.0 tools en onderwijs
Posts Tagged ‘google maps	20Mei13 Virtueel op reis met Street View Hyperlapse Ditsem Nuus - Displaying items by tag: Misdaad
Slaggate vir binnelandse ontplooiing van SANW
In ŉ mediaverklaring wys die VF Plus soos volg op slaggate wat betref ontplooiing van die Weermag binnelands in SA, soos wat die regering in die Wes-Kaap wil doen en inderdaad gedoen het:
“Die ontplooiing van die SANW die Wes-Kaap om misdaad te bekamp is ŉ erkenning van die regering dat hy die stryd teen misdaad verloor het, en die vraag is of die weermag en die polisie se opleiding voldoende is om in sulke situasies saam te werk.
“Artikel 200 van die Grondwet stel dit duidelik dat die doel van die weermag is om seker te maak die land se territoriale integriteit word beskerm. Almal weet daar is tans geen internasionale of buitelandse bedreiging teen Suid-Afrika nie. Daar is wel ŉ interne bedreiging in die weermag en dit is ontoereikende begroting.
“Die begroting is steeds te min, maar in die media word berig van ŉ senior weermagoffisier wat honderde miljoene rande aan korrupte tenders bestee waar daar boonop ŉ buite-egtelike verhouding ter sprake was en waar belastinggeld gebruik is om homself te verryk. Dit is waarskynlik die grootste bedrag wat ooit met belastingbetalers se geld aan lobola betaal is.
“Die binnelandse bedreiging is tans korrupsie. Hoe kan daar van belastingbetalers verwag word om meer geld te gee as honderde miljoene rande van hul geld weens korrupsie verlore gaan?
“Die vraag moet gevra word of die soldate voldoende opgelei is om te weet hoe om misdaadsituasies te hanteer. Nog ŉ vraag is of die polisie se opleiding sy lede in staat stel om te weet hoe om saam met die weermag te werk. Daar is reeds ŉ botsing van ego’s in die polisie self. In die bende-eenheid is daar klaarblyklike afgunstigheid in die bevelstruktuur wat selfs lei tot die mislukking van operasies teen bendes waarin polisielede doodgeskiet word.”
Polisiëring in Wes-Kaap ontbreek
03 Julie 2019
Weens toenemende bendegeweld in en rondom tradisionele bruin en swart woonbuurte in Kaapstad, word die Wes-Kaap nou bestempel as ’n oorlogsone, met die afgelope ses maandes 1 875 mense vermoor. Misdaad vier hoogty, inwoners leef in vrees en die jeug word aangeval a.g.v. ’n tekort aan polisiëring, gebrek aan doeltreffende wetstoepassing en,misdaadintelligensie.
Wes-Kaapse premier Alan Winde sê dat volgens die forensiese dienste-eenheid van die Departement van Gesondheid, is daar verlede maand 331 moorde in die Wes-Kaap aangeteken - meer as 10 moorde per dag. Van die 331 moorde, is 171 geskiet en 116 is met 'n skerp voorwerp gesteek. Altesame 271 van die moorde is in die metrogebied aangeteken, met die oorblywende 60 in landelike gebiede.
Volgens Winde is ‘n groot rede die tekort aan aan polisiëring - die verhouding is slegs een polisielid vir 509 inwoners in die Wes-Kaap en een tot 560 in Kaapstad. Winde het n.a.v onsuksesvolle vertoë tot minister van polisie Bheki Cele, ’n dispuut met die nasionale regering verklaar.
Cele het egter sopas aangedui dat die SAPD ‘n spesiale anti-bende-eenheid vir die Kaapse Vlakte op die been gebring met die oog op drastiese ingryping.
ANC – misdaadsindikaat
Indien gelet word op die talle skokkende onthullings van massiewe korrupsie in die land al bykans die afgelope 25-jaar – die wapenskandaal, Zuma-Gupta-staatskaping, Bosasa, Eskom, VBS Bank, OBK, munisipaliteite as poorte tot plundering, ens. – dan kan daar nie tot ‘n ander slotsom gekom word as dat die ANC een reuse misdaadsindikaat is met sy tentakels op feitlik lewensterrein in die land. Pas is voor die Zondo-kommissie getuig dat sowat R12 miljoen in omkoopgeld deur Bosasa aan die ANC Top 6 – Jacob Zuma, Cyril Ramaphosa, Gwede Mantashe, Jessie Duarte, Baleka Mbete en Zweli Mkhize – betaal is. Vroeër is getuig dat Bosasa begin is deur ŉ maatskappy wat aan die nasionale leiers van die ANC Vroueliga behoort het.
Stroom aanvalle duur voort
Die stroom van gewelddadige aanvalle, deur die bank van swart op wit, duur landswyd onverpoosd voort. Hoewel dit meesal gekenmerk word deur buitengewone wreedheid en brutaliteit, kom “haat” as element nooit in die hoofstroommedia ter sprake nie. Terwyl nog gesidder word oor gevalle soos die 21-jarige Alice Maree van Theunissen wat oorlede is nadat sy herhaaldelik verkrag is, die 60-jarige Nicci Simpson van Westonaria wat met 'n elektriese boor gemartel is en Ronel Claassens (46) van Parys wat met 'n plastieksak oor haar kop versmoor is, is 'n jong boer CT Steyn van Warden-distrik in sy slaap oorval en herhaaldelik met 'n mes gesteek, is Nicky Haddad op sy plaas in die Clocolan-distrik in die linker armholte en regterbeen geskiet en is 'n 70-jarige oujongnooi van Griekwastad in haar huis herhaaldelik aangerand, verkrag en besteel.